TITTEL Gir deg valuta for pengene

INGRESS Fra Euro og Dollar til mer eksotisk betalingsmiddel som Indiske Rupi, Sørafrikanske Rand og Thailandsk Baht - Forex Bank i Trondheim har over 50 valutaer på lager.

De siste årene har kontantbruken i Norge måtte vike for stadig hyppigere bruke av kort når vi handler. Mobiltjenester som for eksempel Vipps er en annen betalingsvei som har begynt å få fotfeste. Dersom du imidlertid beveger deg utenfor landegrensene til Europa og andre verdensdeler, så står kontantene mye sterkere enn her hjemme. 
- I et globalt perspektiv er Norge et litt annerledes land når det gjelder kontanter. I store deler av verden er fysiske valuta langt mer vanlig, og ikke minst foretrukket, betalingsmiddel, forteller Jacques Bromet, filialsjef for Forex Bank i Trondheim.
Banken har vært markedsleder på reisevaluta i Norden siden 1965.

Pengene kan bli dyre
Er du en av de som springer til nærmeste minibank når flyet ditt lander i utlandet? Da er sjansen stor for at du gjør en dårlig deal. For det første er det ikke sikkert at minibanken aksepterer kortet ditt,  og hvis den gjør det så kommer det ofte et spenstig uttaksgebyr på toppen.
- Men det slutter ikke der. Vekslingskursen kan være ufordelaktig, sier Bromet utenfor filialen som ligger i ventehallen på Trondheim S. Bankens andre filial ligger sentralt plassert rett ovenfor Stiftsgården i Munkegata.
Det er kanskje spesielt gebyrene som gjør vekslingen ekstra vond for feriebudsjettet.
- Det er ikke bare din egen bank som skal ha sin del, men det er mulig at du i tillegg må ut med gebyr til banken som eier automaten. Da blir pengene dyre. Påslaget kan fort utgjøre fem til ti prosent, advarer Bromet.
Også lokale vekslingskontorer kan operere med kurser og gebyrer som gjør at vekslingen koster mer enn den smaker.
- Vi har ingen gebyr ved kjøp av valuta, legger han til.

Små og store sedler
Utenfor lukene til avdelingen på jernbanestasjonen er det en jevn strøm av kunder. Den særegne og lett gjenkjennelige gule logoen til Forex henger vegg i vegg med billettkontoret til NSB.
- Hvilke valutaer er det folk flest etterspør?
- Det varierer, men US Dollar og Euro er gjengangere. Men vi har over 50 valutaer på lager, så vi klarer å serve de aller fleste kundene våre, understreker Bromet.
Et annet unikt aspekt ved Forex er at de kan tilby valutaen i en rekke forskjellige valører.
- Da snakker vi hele spekteret fra små sedler til de aller største. Mange av de som kommer til oss liker å ha en kombinasjon. Det er for eksempel veldig greit å ha en 10 Euroseddel for hånden når man skal betale for en taxi i Madrid, eller en 50 Liraseddel til et restaurantmåltid i Istanbul.

Veksler begge veier
Men hva dersom man ikke rekker å bruke opp alle pengene man har vekslet til ferieturen? Det er ikke noe problem.
- Du får veksle alle utenlandske sedler som ikke har gått ut her hos oss. Dersom du har kjøpt valuta hos Forex, veksler vi de tilbake uten gebyr hvis du viser kvittering, understreker Bromet.
I en undersøkelse som Forex Bank gjorde blant drøyt 1000 innbyggere i Trondheim i 2013, anslås det at vi har omlag 22 millioner kroner med utenlandsk valuta liggende hjemme.
Undersøkelsen viser at sju av ti trøndere har penger i skuffen som de aldri har vekslet tilbake.  20 prosent har mer enn 500 kroner, mens halvparten har mer enn tilsvarende 100 norske kroner liggende i en skuff.
- Det kan dere ordne?
- Absolutt. Bare kom til oss, smiler Bromet.

Kundekontakt
I motsetning til mange vanlige banker der det i dag knapt nok finnes et ansikt å snakke til, og som gjerne har åpningstimer man kan telle på én hånd, er direkte kundekontakt helt sentralt for Forex Bank.
- I Munkegata har vi åpent fra 9-19 på hverdager og her på Trondheim S fra 9.30-17. Begge filialene har åpent fra 9-16 på lørdager, informerer Bromet.
Hvis du skulle ha behov for US Dollar eller Euro utenfor stengetid, så har Forex også nylig etablert minibank for disse valutaene like utenfor filialen på jernbanen.
God tur.

Kan sin valuta
Hvor godt kjenner egentlig Bromet  til de forskjellige valutaene i verden? Vi bestemte oss for sette kunnskapen hans på en liten prøve.
- La oss starte med Brasil.
- Der har de Real.
- Korrekt. Hva med Israel.
- Israel bruker Shekel.
- Bra. Japan?
- Der bruker de Yen.
- Riktig igjen. Hva med Tyrkia?
- Tyrkia har Lira.
- Du kan dette. Hva med Polen?
- Der finner du Zloty, smiler Bromet som ikke virker nevneverdig imponert over vanskelighetsgraden.
- Ok. La oss løfte lista litt. Bulgaria?
- Lev heter valutaen der.
- Og i Sør-Afrika?
- Sør-Afrikanerne anvender Rand.
Vi bestemmer oss for å legge inn et lurespørsmål.
- Hva med Puerto Rico?
Bromet blir for første gang litt usikker.
- Vel, det er en by på Gran Canaria, så det må være Euro.
- Det er også en stat i Karibien som ligger under USA. Så det riktige svaret er strengt tatt US Dollar.
- Ah. Den så jeg ikke, ler han godt.
Vi gir Bromet 7 og 1/2 poeng av 8 mulige. Særdeles godkjent.
- Forresten, har dere alle disse valutaene på lager?
- Det er klart vi har, avslutter Bromet kontant.

BILDETEKST Jacques Bromet, filialsjef for Forex Bank i Trondheim, har over 50 valutaer på lager.